হাথরস ধর্ষিতার পরিবারকে পুনর্বাসন দেওয়ার সিদ্ধান্ত, সরকারকে সময় দিল এলাহাবাদ হাইকোর্ট

নয়া দিল্লি: হাথরস ধর্ষিতার (Hathras Incident) পরিবারকে পুনর্বাসন দেওয়ার সিদ্ধান্ত নিতে উত্তরপ্রদেশ সরকারকে আরও ৬ সপ্তাহ সময় দিল এলাহাবাদ হাইকোর্ট।

ধর্ষিতার পরিবারকে গাজিয়াবাদ বা গৌতম বুদ্ধ নগরে পুনর্বাসন দিতে বলে আদালত। এই বছরের ৮ জানুয়ারির মধ্যে সিদ্ধান্ত নিতে বলা হয় গত নভেম্বরে। পরিবারটি বিগত বছরের ২ ডিসেম্বর এই বিষয়ে একটি আবেদন জমা দিয়েছে। ৩১ ডিসেম্বর বিষয়টি নিয়ে বৈঠক হয়েছে। অন্যদিকে, স্বরাষ্ট্র দপ্তরের অতিরিক্ত মুখ্যসচিবের বদলি এবং কুম্ভ মেলার কারণে প্রশাসনিক সমস্যা রয়েছে বলে আদালতকে তরফ জানানো হয়।

আরও পড়ুন: মোদি আর পরমাত্মা প্রেরিত নন, নন ভগবান

প্রসঙ্গত, প্রায় আড়াই বছর আগে পরিবারটিকে হাথরসের বাইরে সামাজিক, অর্থনৈতিক এবং ছোটদের পড়াশোনার স্বার্থে পুনর্বাসন দেওয়ার বিষয়টি বিবেচনা করতে বলেছিল হাইকোর্ট। উল্লেখ্য, ২০২০ সালের ২৯/৩০ সেপ্টেম্বর তপশিলি জাতি সম্প্রদায়ের উনিশ বছরের মেয়েটি ধর্ষিতা হওয়ার পর মারা গেলে সেই রাতেই অন্ত্যেষ্টিক্রিয়া সম্পন্ন হয়।